open-index/open-wikipedia-markdown huggingface dataset:
காக்ரா ஆறு

**காக்ரா ஆறு** அல்லது **கர்னாலி ஆறு** (*Ghaghara*  or  *Karnali*)  ( Karṇālī [kʌrˈnɑːliː]; இந்தி: घाघरा Ghāghrā [ˈɡʱɑːɡrɑː]; Chinese: 加格拉河)  இமயமலையின்   திபெத் பகுதியில் அமைந்த சிவாலிக் மலையின் 3962 மீட்டர் உயரத்தில் உள்ள மாப்சாசுங்கோ கொடுமுடியிலிருந்து உற்பத்தியாகி, மானசரோவர் வழியாக நேபாளத்தை அடைந்து, பின்  இந்தியாவை வந்தடைந்து, பிகார் மாநிலத்தின் தலைநகரம் பாட்னா அருகே கங்கை ஆற்றில் கலக்கிறது. நேபாளத்தில் 507 கிலோ மீட்டர் நீளம் பாயும் காக்ரா ஆற்றின் மொத்த நீளம் 1080 கிலோ மீட்டராகும். இதன் மொத்த வடிநிலப் பரப்பு 1,27,950 சதுர கிலோ மீட்டராகும்.
கங்கை ஆற்றின்  நீண்ட துணை ஆறுகளில் யமுனை ஆற்றுக்கு அடுத்து காக்ரா ஆறு இரண்டாவதாக உள்ளது.

## துணை ஆறுகள்
காக்ரா ஆற்றின்  9 துணை ஆறுகள்; பேக்ரி ஆறு, சர்ஜு ஆறு, குவுவானா ஆறு, மேற்கு ரப்தி ஆறு,சோட்டி கண்டகி ஆறு,  சேத்தி ஆறு, தகாவார் ஆறு,  மகாகாளி ஆறு மற்றும் புத்தி கங்கை ஆறுகளாகும்.
 
## நீர் மின் ஆற்றல்
நேபாளத்தில் பாயும் காக்ரா ஆற்றின் குறுக்கே அணைகள் கட்டி 900 மெகா வாட் மின்சாரம் உற்பத்தி செய்யப்படுகிறது.
## நேபாளத்தில்
நேபாளத்தில் காக்ரா ஆறு டோப்லா மாவட்டம், ஹும்லா மாவட்டம், ஜும்லா மாவட்டம், காளிகோட் மாவட்டம் மற்றும் முகு மாவட்டம் என ஐந்து மாவட்டங்களின் வழியாக பாய்கிறது.

## இந்தியாவில்
இந்தியாவின் உத்தரப் பிரதேசம் மாநிலத்தின்  அம்பேத்கர் நகர் மாவட்டம், ஆசம்கர் மாவட்டம், பாராபங்கி மாவட்டம், பஸ்தி மாவட்டம்,  பகராயிச் மாவட்டம், திவோரியா மாவட்டம், பைசாபாத் மாவட்டம், கோண்டா மாவட்டம், கோரக்பூர் மாவட்டம், சந்து கபீர் நகர் மாவட்டம், ஜவுன்பூர் மாவட்டம், லக்கிம்பூர் கேரி மாவட்டம், சீதாப்பூர் மாவட்டங்கள்   மற்றும் பிகார் மாநிலத்தின் சரண் மாவட்டம் மற்றும்  சிவான் மாவட்டம் வழியாக பாயும் காக்ரா ஆறு சிவான் மாவட்டத்தின் தோரிகஞ்சி என்ற இடத்தில்  கங்கை ஆற்றுடன் கலக்கிறது.

## படக்காட்சியகம்

File:Lake Manasarovar.jpg|காக்ரா ஆறு உற்பத்தியாகுமிடம் 
File:Mansarovar.jpg|காக்ரா ஆறு உற்பத்தியாகுமிடத்தின் அருகில் உள்ள மானசரோவர் ஏரி
File:Saryu.JPG|பைசாபாத்தில் காக்ரா ஆறு  
File:Ghaghra river in Sitapur.jpg|alt=Ghaghra river in Sitapur|சீதாப்பூரில் காக்ரா ஆறு


## மேற்கோள்கள்

## வெளி இணைப்புகள்

* Nepal River Conservation Trust : ''The Karnali River'' 
* A very short description of Ghaghra River
* Karnali Bridge in Far-Western Nepal
பகுப்பு:நேபாள ஆறுகள்
பகுப்பு:இந்திய ஆறுகள்
பகுப்பு:உத்தரப் பிரதேச ஆறுகள்
*
பகுப்பு:கங்கையின் துணை ஆறுகள்
எங்கிட்ட மோதாதே

**எங்கிட்ட மோதாதே ** (*Enkitta Mothathe*)  ஆர். சுந்தர்ராஜன் இயக்கத்தில் ராஜேஷ்வரி சுந்தர்ராஜன் தயாரிப்பில் 1990ம் ஆண்டு செப்டம்பர் மாதம் 14 ஆம் தேதியன்று வெளிவந்த ஒரு தமிழ்த் திரைப்படமாகும். விஜயகாந்த், ஷோபனா, சரத்குமார் மற்றும் குஷ்பூ ஆகியோர் முதன்மை கதாபாத்திரம் ஏற்றிருந்தனர். இளையராஜா இந்த திரைப்படத்திற்கு இசையமைத்திருந்தார். இப்படத்தின் தலைப்பு ஆர். சுந்தர்ராஜன் இயக்கிய முந்தைய படமான ராஜாதி ராஜா திரைப்படத்தில் இடம் பெற்ற ஒரு பாடலின் முதல் வரியில் இருந்து எடுக்கப்பட்டது. வியாபார ரீதியாகப் படம் வெற்றிபெறவில்லை.

## கதை
சரோஜா பாண்டியனை காதலித்து திருமணம் செய்து கொள்ள விரும்புகிறாள். இதற்கிடையில், மல்லிகா என்ற திமிர் பிடித்த பணக்காரப் பெண்ணும் பாண்டியனைக் காதலித்து, சரோஜாவுக்கும் அவனுக்கும் இடையே பிளவை ஏற்படுத்தத் திட்டமிடுகிறாள். மல்லிகா தனது முயற்சியில் வெற்றி பெறுவாரா இல்லையா என்பதுதான் கதையின் உச்சம்.

## நடிகர்கள்

* பாண்டியனாக விஜயகாந்த் 
* ஷோபனா
* சரத் குமார்
* சரோஜாவாக குஷ்பூ 
* ராதா ரவி
* நிழல்கள் ரவி
* சரோஜாவின் அம்மாவாக வடிவுக்கரசி 
* பாண்டியனின் அம்மாவாக மனோரமா 
* தியாகு
* வெண்ணிற ஆடை மூர்த்தி
* ராஜா சிறப்புத் தோற்றம் 
* இடிச்சபுளி செல்வராசு
* குள்ளமணி

## பாடல்கள்
இளையராஜா இசையமைக்க பாடல்களை வாலியும், புலமைப்பித்தனும் எழுதியிருந்தனர். இப்படத்தில் இடம் பெற்ற *சரியோ சரியோ" பாடல் மலையாளத் திரைப்படமான * அதர்வம்'' படத்தில் வரும் "புகழோரத்தில்" பாடலின் மறுபதிப்பாகும்.

## மேற்கோள்கள்

## வெளி இணைப்புகள்
* 

பகுப்பு:1990 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:இளையராஜா இசையமைத்த திரைப்படங்கள்
பகுப்பு:விஜயகாந்த் நடித்துள்ள திரைப்படங்கள்
பகுப்பு:ஆர். சுந்தர்ராஜன் இயக்கிய திரைப்படங்கள்
பகுப்பு:சரத்குமார் நடித்த திரைப்படங்கள்
பகுப்பு:குஷ்பூ நடித்த திரைப்படங்கள்
பகுப்பு:ராதாரவி நடித்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:வடிவுக்கரசி நடித்த தமிழ்த் திரைப்படங்கள்
பகுப்பு:மனோரமா நடித்த திரைப்படங்கள்
பகுப்பு:வெண்ணிற ஆடை மூர்த்தி நடித்த திரைப்படங்கள்
ரப்தி ஆறு

**ரப்தி ஆறு** அல்லது **மேற்கு ரப்தி ஆறு** (West Rapti)  நேபாளத்தின் மத்திய மேற்கில் பாய்ந்து, பின்னர் இந்தியாவின் கிழக்கு உத்தரப் பிரதேச மாநிலத்தின்  அவத் மண்டலத்தின் வழியாக பாய்ந்து இறுதியில் காக்ரா ஆற்றில் கலக்கிறது. கிழக்கு ரப்தி ஆறு நேபாளத்தின் கண்டகி ஆற்றில் கலக்கிறது.

## நிலவியல்
மேற்கு ரப்தி ஆறு, இமயமலையின் மேற்கு தவளகிரியின் மகாபாரத மலைத்தொடரின் 3500 மீட்டர் உயர கொடுமுடியிலிருந்து உற்பத்தியாகிறது.  மேற்கு ரப்தி ஆறு 23,900 சதுர கிலோ மீட்டர் பரப்பு வடிநிலம் கொண்டது.

## இதனையும் காண்க
* கிழக்கு ரப்தி ஆறு

## மேற்கோள்கள்

பகுப்பு:நேபாள ஆறுகள்
பகுப்பு:உத்தரப் பிரதேச ஆறுகள்
பகுப்பு:பண்டைய இந்திய ஆறுகள்
ஆப்பிள் (செயற்கைக்கோள்)

**ஆப்பிள் செயற்கைக்கோள்** *( Ariane Passenger PayLoad Experiment)* இந்தியா விண்வெளியில் செலுத்திய ஆறாவது  செயற்கைக் கோளாகும். இந்திய விண்வெளி ஆய்வு மையம் உருவாக்கிய இச்செயற்கைக்கோள் இந்தியாவின் தகவல் தொடர்புத் துறைக்காக ஐரோப்பிய விண்வெளி நிறுவனத்தால் செலுத்தப்பட்டது. 1981 ஆம் ஆண்டு சூன் மாதம் 19 ஆம் நாள் தென் அமெரிக்காவின் பிரெஞ்சு கயானாவில் இருக்கும் கோராவ் என்ற தளத்திலிருந்து ஏரியன் என்ற ஏவுகலத்தால் இச்செயற்கைக்கோள் செலுத்தப்பட்டது.  சி-பட்டை அலை வாங்கிச் செலுத்தி இச்செயற்கைக்கோளில் பொருத்தப்பட்டிருந்தது. ஏரியன் பாசஞ்சர் பேலோட் எக்சுபெரிமெண்ட் என்ற ஆங்கிலச் சொற்களின் சுருக்கமே ஆப்பிள் என்றழைக்கப்படுகிறது.

ஆப்பிளே, இந்தியாவின் முதலாவது புவிநிலைச் சுற்றுப்பாதை மூவச்சு நிலையாக்க தகவல் தொடர்பு செயற்கைக்கோள் ஆகும். 1981 ஆம் ஆண்டு சூலை 16 அன்று இச்செயற்கைக்கோள் 
102° கிழக்கு தீர்க்கரேகையில் நிலைநிறுத்தப்பட்டது. 672 கிலோ எடையுள்ளதாகத் தயாரிக்கப்பட்ட ஆப்பிள் செயற்கைக்கோள் பல்வேறு தகவல் தொடர்பு பரிசோதனைகளுக்கும் தேவைகளுக்கும் பயன்பட்டு 27 மாதங்கள் விண்ணில் வலம் வந்த இது 1983 ஆம் ஆண்டு செப்டம்பர் 19 இல் செயலிழந்தது . தொலைகாட்சி ஒளிபரப்பு, வானொலி ஒலிபரப்பு ஆகிய சேவைகளுக்கு இது மிகவும் பயனுள்ளதாக இருந்தது. உருளை வடிவத்தில் 1.2 மீட்டர் விட்டமும் 1.2 மீட்டர் உயரமும் கொண்டதுதான் இந்த ஆப்பிள் செயற்கைக்கோள் ஆகும்,
இரண்டு 6/4 கிகா எர்ட்சு அலைவாங்கிச் செலுத்திகள், 0.9 விட்டமுள்ள பரவளைய வானலை வாங்கி இணைக்கப்பட்டு இவ்விண்கலம் தயாரிக்கப்பட்டது.

## மேற்கோள்கள்

பகுப்பு:இந்திய செயற்கைக்கோள்கள்
கிழக்கு ரப்தி ஆறு

**கிழக்கு ரப்தி ஆறு** (East Rapti River)  நேபாளத்தின்  சித்வான் சமவெளியில் கிழக்கு மேற்காக பாய்கிறது. பின்னர் **நாராயணி ஆறு** எனப்படும்  கண்டகி ஆற்றுடன் கலக்கிறது.

## இதனையும் காண்க
* ரப்தி ஆறு

## மேற்கோள்கள்

பகுப்பு:நேபாள ஆறுகள்
மகாபாரத மலைத்தொடர்

**மகாபாரத மலைத்தொடர்** (Mahabharata Range) ( mahābhārat shrinkhalā) அல்லது சிறிய இமயமலை என அழைக்கப்படும் இம்மலைத்தொடர், வடமேற்கில் காஷ்மீர் முதல் தென்கிழக்கில்  பூடான் வரை, 2500 கிலோ மீட்டர் (1550 மைல்) தொலைவிற்கு, கிழக்கு-மேற்காகப் பரவியுள்ள மலைத்தொடர்களாகும். மகாபாரத மலைத்தொடர்கள் 12,000 அடி முதல் 15,000 அடி உயரம் கொண்டது.  இம்மலைத்தொடர் சிவாலிக் மலைத்தொடருக்கு இணையாக பரவியுள்ளது. 

மகாபாரத மலைத் தொடரில் இந்தியா, நேபாளம் மற்றும் பூடான் நாடுகளின் பகுதிகள் அமைந்துள்ளது.

சிறு தானியங்களும் உருளைக் கிழங்கும் இம்மலைத்தொடர்களில் பயிரிடப்படுகின்றன.

மகாபாரத மலைத்தொடர்களில் திபெத்திய-பர்மியர்கள், நேபாளிகள், பகாரி இந்து மக்கள் அதிகம் வாழ்கின்றனர். மகாபாரத மலைத்தொடர்களின் பள்ளத்தாக்குகளின் வழியாக கண்டகி ஆறு,  பாக்மதி ஆறு, கோசி ஆறுகள் பாய்கிறது.

கோடை காலத்தில் இம்மலைத்தொடர்களில் 10 முதல் 15 பாகை செல்சியஸ் வெப்பம் உணரப்படுகிறது. 

## இவற்றையும் காண்க
* சிவாலிக் மலை
* பெரும் இமயமலை
* இந்து குஃசு

## மேற்கோள்கள்

பகுப்பு:இமயமலைத் தொடர்
சிகாகோ மற்றும் தென்னக வானூர்தி 4

**சிகாகோ மற்றும் தென்னக ஏர்லைன்சு வானூர்தி 4** (*Chicago and Southern Flight 4*) ஒரு வானூர்தி விபத்தாகிய இது, 1936-ஆம் ஆண்டு, ஆகத்து 5-இல், "லாக்கீட் மாடல் 10 எலெக்ட்ரா" (பதிவு எண்: NC16022) வகையை சார்ந்த "மெம்பிஸ் சிட்டி" (*City of Memphis*) எனும் பெயருடைய வானூர்தி ஒன்று வழமையாக திட்டமிட்டப்படி, ஐக்கிய அமெரிக்காவின் தென்கிழக்கு பகுதியில் அமைந்துள்ள லூசியானா மாநிலத்தின் நியூ ஓர்லென்ஸ் (நியூ ஓர்லியன்ஸ்) நகரத்திலிருந்து, இலினொய் மாநிலத்திலுள்ள சிகாகோ வழியாக, மிசிசிப்பி மாநில தலைநகர் ஜாக்சன், டென்னசி மாநிலத்தின் மெம்ஃபிஸ், மற்றும் மிசூரி மாநிலத்தின் பிரதான நகரான செயின்ட் லூயிஸ் போன்ற பெருநகரங்களுக்கு தொடர்ப் போக்குவரத்தாக இயங்கி வந்தது, இந்நிலையில், லாம்பர்ட் செயின்ட் லூயிஸ் சர்வதேச விமான நிலையத்திலிருந்து புறப்பட்டுச் சென்ற வானூர்தி, மிசோரி ஆற்றின் அருகேயுள்ள ஒரு பண்ணை களத்தில் விழுந்து நொறுங்கியது. "சிகாகோ மற்றும் தென்னக ஏர்லைன்சு" நிறுவனத்தின் கீழ் இயங்கிவந்த இவ்வானூர்தி விபத்தில் சேவைப் பணியாளர்கள் இருவரும், பயணிகள் 6 பேர்களும், மொத்தமாக 8 பேர்கள் (பயணித்த அனைவரும்) பலியாயினர்.

## மேற்கோள்கள்

பகுப்பு:1936 இல் வானூர்தி விபத்துகளும் நிகழ்வுகளும்
ஆர்மா மலைக் குகை

**ஆர்மா மலைக் குகை (Armamalai Cave)** (கிராமவாசிகள் **அரவான் மலை** என்கிறார்கள், அரவன் அல்லது அருகன் என்ற சொல் தீர்த்தங்கரரைக் குறிக்கும்) என்பது தமிழ்நாட்டின், திருப்பத்தூர் மாவட்டம், ஆம்பூரில் இருந்து 25 கி,மீ (16 மைல்) தொலைவில் மலையம்பட்டு கிராமத்திற்கு மேற்கில் உள்ள  மலைக் குகையாகும், இந்தக் குகை பழங்கால ஓவியங்களுக்காக அறியப்படுகிறது. இந்தக் குகை பாதுகாக்கப்பட்ட நினைவுச்சின்னமாக இந்திய தொல்லியல் துறையால் அறிவிக்கப்பட்டுள்ளது. இது தமிழ்நாட்டின் சுற்றுலாத் தலமாகவும் உள்ளது.

## தகவல்கள்
ஆர்மமலைக் குகை இயற்கையாக அமைந்த ஒரு குகையாகும். இது கி.பி. 8 ஆம் நூற்றாண்டில் சமணக் கோயிலாக மாற்றப்பட்டது. இந்தக் குகையில் 8 ஆம் நூற்றாண்டைச் சேர்ந்த சமண சமயத்தைச் சேர்ந்த ஓவியங்கள், புடைப்புச் சிற்பங்கள் ஆகியவை உள்ளன. இவை இராமாயணத்தையும், சமணப் புனிதர்களைப் பற்றியவையாகவும் உள்ளன. சுவர் ஓவியங்கள் குகையின் விதானத்திலும், சுவர்களிலும் வரையப்பட்டுள்ளன. சுவர்களில் பூசப்பட்ட மெல்லிய பூச்சு மற்றும் தடித்த மண் பூச்சின் மீது நிறங்களை பயன்படுத்துவதன் மூலம் ஓவியங்கள் உருவாக்கப்பட்டுள்ளன. இந்த ஓவியங்கள் சமணத்தைப் பண்டைய தமிழ் நாட்டில் பரப்ப, அக்காலகட்டத்தில் குகையில் தங்கியிருந்த சமணத் துறவிகளால் செய்யப்பட்டன. சுதை ஓவியம் மற்றும் பதவண்ணம் ஆகிய இரு தொழிற்நுட்பங்கள் கொண்டு இக்குகை ஓவியங்கள் செய்யப்பட்டுள்ளன. இந்த ஓவியங்களை எல்லாம் காணும்போது தமிழ்நாட்டின் இன்னொரு குகை ஓவியங்களான சித்தன்னவாசல் குகை ஓவியங்கள் போன்றும், மத்தியப் பிரதேசத்தின் பாக் குகைக்கோயில் ஓவியங்களைப் போன்றும் காணப்படுகின்றன. இக்குகை ஓவியங்கள் எல்லாம் இந்தியாவின் இடைக்கால ஓவியங்கள் என்பது குறிப்பிடத்தக்கது.

இந்த குகைப் பாறை ஓவியங்கள்  1960 களின் பிற்பகுதியில் தொல்லியலாளர்களால் கண்டுபிடிக்கப்பட்டது. 1945 இல் இறந்த கேப்ரியல் ஜோவேவு-டுப்ரியூல் என்பவர் இந்த வட்டாரத்தில் ஏற்கனவே ஆய்வுகள் செய்து பல்லவர் காலத்தைச்  சேர்ந்த சில தொல் பொருட்களைக் கண்டறிந்தார். மேலும் இங்கு கிடைத்த சில தகவல்களின் பேரில் பல்லவ மன்னன் இரண்டாம் நந்திவர்மனால் வழங்கப்பட்ட உதயேந்திரம்  செப்பேட்டைக் கண்டுபிடித்தார். மேலும் அவர் நடத்திய விசாரணையில் மூலம் இந்தக் குகை கண்டுபிடிக்கப்பட்டது. இந்த ஓவியங்களில் சமண மதக் கதைகளும், அட்டதிக்குப் பாலகர்கள், என அழைக்கப்படும் எண்திசைக் காவலர்களான அக்னி, வாயு, குபேரன், ஈசானியன், இந்திரன், யமன், நிருரிதி, வருணன் ஆகியோரும், தாவரங்கள், சுவர்ண தீபிகை போன்றவையும் வரையப்பட்டுள்ளன. இதுமட்டுமல்லாது, தமிழ்ப் பிராமி எழுத்துக்களும் சுவர்களில் காணப்படுகின்றன. பெரும்பாலான ஓவியங்கள் பல்வேறு காரணங்களினால் சேதமடைந்துள்ளன.

குகையில் உள்ள ஒரு ஓவியத்தின் பரப்பு ஏழு மீட்டர் நீளம், 3.5 மீட்டர் அகலமுடன் உள்ளது. அது ஒரு தாமரைக் குளத்தை சித்தரிக்கும் சித்திரம் ஆகும். அதில் வாத்துகள், பறவைகள், தாமரை இலைகள், மொட்டுகள் இடம்பெற்றுள்ளன. ஓர் ஓவியத்தில் ஆடு ஒன்றின் மேல் சவாரி செய்யும் அக்னி. இன்னொரு ஓவியம் எமன். இவை சித்தன்னவாசல் ஓவிய முறையை ஒத்துள்ளன. இந்த ஓவியங்களின் காலம் 10 அல்லது 11-ம் நூற்றாண்டு என்று ஆய்வாளர்கள் கணிக்கிறனர்.
## மேற்கோள்கள்

பகுப்பு:தமிழ்நாட்டுச் சுற்றுலா மையங்கள்
பகுப்பு:திருப்பத்தூர் மாவட்டம்
பகுப்பு:தமிழக தொல்லியற்களங்கள்
பகுப்பு:தமிழ்நாட்டில் உள்ள குகைகள்
பகுப்பு:தமிழ்ச் சமணர்
பகுப்பு:சைனம்
பகுப்பு:இந்தியத் தொல்லியற்களங்கள்
கோலியர்

**கோலியர்கள்** (Koliyas) இந்தியத் துணைக்கண்டத்தின், தற்கால நேபாள நாட்டின், லும்பினி மாவட்டத்தின் சில பகுதிகளை ஆண்ட  சூரிய வம்சத்தின் இச்வாகு குல சத்திரியர்கள் ஆவார்.

கௌதம புத்தர் வாழ்ந்த காலத்தில் சாக்கியர்களுடன்  மணவினை தொடர்புடையவர்கள். சாக்கிய நாட்டரசர் சுத்தோதனர் கோலிய நாட்டின் இளவரசிகளான மாயா தேவி மற்றும்  மகாபிரஜாபதி கௌதமியை மணந்தவர். கௌதம புத்தரின் மனைவி யசோதரையும் கோலிய நாட்டு இளவரசியாவர். ரோகிணி ஆற்று நீருக்காக கோலியர்களும் சாக்கியர்களும் போரிட்டனர்.தமிழகத்தில் வாழ்கின்ற **[[:en:Koliyar|கோலியர்களும்]]**(Koliyar) மற்றும் இந்தியா முழுவதும் பரவிக் காணப்படும் **[[கோலி மக்கள்|கோலி]]**(Koli) இந்த இனத்தை சேர்ந்தவர்கள் என்று நம்பப்படுகிறது.

## வரலாறு
சாக்கியர்களும், கோலியர்களும் ரோகிணி ஆற்றின் இருமருங்கிலும் ஆட்சி புரிந்தவர்கள். இவ்விரு அரச குலத்தினரும் கோசல நாட்டிற்கு அடங்கிய தன்னாட்சி கொண்ட குடியரசுத் தலைவர்கள் ஆவர்.

## இதனையும் காண்க
* தேவதகா, நேபாளம்
* சாக்கியர்
* லும்பினி
* ஜனபதங்கள்
* கோலியர்
* கோலி

## மேற்கோள்கள்

பகுப்பு:நேபாள வரலாறு
பகுப்பு:இந்திய வரலாறு
பகுப்பு:பண்டைய இந்திய இனக்குழுக்கள்
பகுப்பு:சத்திரிய சமூகங்கள்
கீழவளவு

**கீழவளவு** (**Keelavalavu** அல்லது **Kilavalavu** அல்லது **Kizhavalavu**) என்பது தமிழ்நாட்டின் மதுரை மாவட்டம், மேலூர் வட்டம், மேலூர் ஊராட்சி ஒன்றியத்தில் உள்ள கீழவளவு ஊராட்சியில் உள்ள ஒரு கிராமமாகும்.

இந்தக் கிராமம் மதுரையில் இருந்து 38 கிலோமீட்டர்கள் தொலைவில் உள்ளது. இங்கு உள்ள மலைப்பாறையான *பஞ்சபாண்டவர் மலை  *அல்லது சமணர் படுகைகளுக்காகவும், சமணச் சிற்பங்களுக்காகவும்  இவ்வூர் அறியப்படுகிறது. இந்தக் கல் படுக்கைகள், சிற்பங்கள் போன்றவை சைனத்துடன் சம்மந்தப்பட்டவை.

## அமைவிடம்
thumb|கீழவளவு சமணச் சிற்பங்கள்
thumb|பஞ்சபாண்டவர் படுக்கைகள்
கீழவளவு கிராமம், மதுரை மாவட்டம், மேலூர் வட்டத்தைச் சேர்ந்ததாகும். இது மேலூரிலிருந்து - திருப்பத்தூர் செல்லும் சாலையில் 7 கிலோ மீட்டர் தொலைவில் உள்ளது.

## மக்கள் தொகை பரம்பல்
2011 இந்திய மக்கள் கணக்கெடுப்பின்படி, கீழவளவு ஊரில் 5,686 பேர் வசிக்கின்றனர், இவர்களில் 2847 பேர் ஆண்கள், 2839 பேர் பெண்கள் ஆவர். இந்த கிராமத்திலுள்ள உயர்தரமான கிரானைட் கற்கள் சட்டவிரோதமாக வெட்டி எடுக்கப்பட்டு வருகின்றன.

### பஞ்சபாண்டவர் மலை
பஞ்சபாண்டவர் மலை இக்கிராமத்தில்  மேலூர் &ndash; திருப்பத்தூர் சாலையில் உள்ளது. பண்டைய தமிழகத்தில் சைனமதம் தழைத்தோங்கிய காலத்தில் இந்த மலையில் உள்ள  குகைகளை சமணத் துறவியர் தங்கள் வாழிடமாக மாற்றிக்கொண்டனர். இந்த மலைப்பாறைகள் இந்தியாவின் பாதுகாக்கப்பட்ட நினைவிடங்களாக இந்தியத் தொல்லியல் துறையால் அறிவிக்கப்பட்டுள்ளது. இச்சமணப் படுகைகள் கிபி மூன்றாம் நூற்றாண்டைச்  சேர்ந்தது.

குகையில் சமண புடைப்புச் சிற்பங்களாக பாகுபலி, மற்றும் கடைசி தீர்த்தங்கரான மகாவீரர் உள்ளிட்ட ஒன்பது தீர்த்தங்கர்களின் சிற்பங்கள் செதுக்கப்பட்டுள்ளன. மேலும் இங்கு தமிழ்-பிராமி மற்றும் வட்டெழுத்து கல்வெட்டுகளும் உள்ளன.  இந்தத் தமிழ்-பிராமி எழுத்துக்கள் 1903 இல் வெங்கோப ராவ்  என்பவரால் கண்டுபிடிக்கப்பட்டன.  இந்தக் கல்வெட்டுகள் வலதிலிருந்து இடதாகவும், மேலிருந்து கீழாகவும் பொறிக்கப்பட்டுள்ளன. இந்த வகையான கல்வெட்டுகள் குன்றக்குடி மலையில்  மட்டுமே காணப்படுகிறன.   சைனத் துறவிகள்  பயன்படுத்திக் கொள்வதற்காக, குகைகளில் கல் படுக்கைகள் உள்ளன. குகையில் உள்ள ஒரு கல்வெட்டு இந்த கல் படுக்கைகள் தொண்டியைச் சேர்ந்த  சிற்பக் கலைஞர்களால் வடிக்கப்பட்டதாகக்  குறிப்பிடுகிறது.

## கல் உடைப்பு
குன்று  கிரானைட் கற்களை கொண்டதாக உள்ளது. இந்தக் குன்றில்  அரசு மற்றும் தனியார் நிறுவனங்கள் கிரானைட் கற்களை வெட்டி எடுப்பதால் இங்குள்ள சிற்பங்கள் மற்றும் கல்வெட்டுகளில் சில அழிவுற்றன. இதனால் 2008 ஆம் ஆண்டு இந்தக் கிராமத்தில் வசிப்பவர்கள் சார்பில் பொது நல வழக்கு  தாக்கல் செய்யப்பட்டது. இதன்விளைவாக 2011 இல் சென்னை உயர் நீதிமன்றத்தின் மதுரைக் கிளை இந்த இடத்தில்  51 ஏக்கர் (21 ஹெக்டேர்), பரப்பளவில் உள்ள கிரானைட் பாறைகளை வெட்டி எடுக்க தமிழ்நாடு கனிம நிறுவனம் (Tamin) மற்றும் தனியார் நிறுவனங்களுக்கும் தடை விதித்து,   மலையைச் சுற்றியுள்ள தொல்பொருள் முக்கியத்துவம் வாய்ந்த சைன நினைவுச்சின்னங்களைக் காப்பதற்காக தடைவிதிப்பதாகக் கூறியது.

## இதனையும் காண்க
* யானைமலை
* சமணர் மலை
## மேற்கோள்கள்


## வெளி இணைப்புகள்
* மதுரை கீழவளவு சமணர் குகை -  காணொலி

பகுப்பு:தமிழக தொல்லியற்களங்கள்
பகுப்பு:தமிழ்நாட்டில் உள்ள குகைகள்
பகுப்பு:மதுரை மாவட்டத்திலுள்ள கிராமங்கள்
பகுப்பு:தமிழ்ச் சமணர்
பகுப்பு:தமிழ்நாட்டில் உள்ள மலைகள்
பகுப்பு:சமணம்
பகுப்பு:வட்டெழுத்துக் கல்வெட்டுகள்
பகுப்பு:தமிழ் பிராமிக் கல்வெட்டுகள்
நசாத் வெலு பெல்காசம்

**நசாத் வெலு பெல்காசம்** (*Najat Vallaud-Belkacem*) (அக்டோபர் 4 1977)என்பவர் பிரான்சு நாட்டின் சோசலிசட் கட்சியின் அரசியல்வாதியும், 2014 ஆம் ஆண்டு ஆகஸ்டு மாதம் 25 ஆம் திகதி அன்று பிரான்சு நாட்டின் முதல் பெண் கல்வி அமைச்சராகப் பதவி ஏற்றுக்கொண்டவரும் ஆவார்.  2012 மே 16 முதல் 2014 ஆகசுட் 25 ஆம் திகதி வரை மகளிர் விவகார அமைச்சராகவும், 2012 ஏப்ரல் 2 ஆம் திகதி முதல் 2014 ஆகசுட் மாதம் 25 ஆம் திகதி வரை நகர நிர்வாக அமைச்சராகவும், இளைஞர் நலன் மற்றும் விளையாட்டு துறை அமைச்சராகவும் பதவி வகித்துள்ளார். மேலும் அரசு செய்தித் தொடர்பாளராக 2012 மே மாதம் 16 ஆம் திகதி முதல் 2014 மார்சு 31 ஆம் திகதி வரையும் பதவி வகித்துள்ளார்.

2008 ஆம் ஆண்டு லியோன் நகரத்தின் கவுன்சிலராக பதவி வகித்தார். மேலும் 2007, 2009 மற்றும் 2011 ஆம் ஆண்டுகளில் நடந்த ஜனாதிபதி தேர்தல்களில் செய்தி தொடர்பாளராக நியமிக்கப்பட்டிருந்தார்.

## சுயசரிதை
1977 ஆம் ஆண்டு வட ஆப்பிரிக்க நாடான மொரோக்கோவில் ஒரு கட்டிடத் தொழிலாளியின் மகளாகப் பிறந்தார். இவருடன் பிறந்தவர்கள் மொத்தம் ஏழு பேர். இவருடைய பாட்டி அல்சீரியா மற்றும் ஸ்பெயின் வம்சாவழியில் வந்தவராவார். இவரின் குடும்பம் வறுமையில் வாடியதால் இவரை 4 வயதிலிருந்து ஆடு மேய்க்கும்  வேலைக்கு இவரின் பெற்றோர் அனுப்பிவிட்டனர்.﻿ மேலும் வருமை வாட்டவே தென் ஆப்பிரிக்காவிலிருந்து பிரான்சு நாட்டிற்கு இவரது குடும்பம் குடிபெயர்ந்தது. அங்கு சென்று படித்துக்கொண்டே பகுதிநேரப்பணி செய்து குடும்பத்துற்கு உதவிசெய்து வந்தார். 2002 ஆம் ஆண்டு பொது நிர்வாகத்தில் முதுகலைப் பட்டம் பெற்றார்..

## சாதனைகள்
பிரான்சு அரசு 2013 ஆம் ஆண்டு தன்பாலின உறவுகளின் திருமணத்தை ஆதரித்து சட்டம் இயற்றியது. அப்போது இவர் இச்சட்டம் *இது ஒரு வரலாற்று முன்னேற்றம்* என்று துணிச்சலாக ஆதரித்தார். சமூக வலைத்தளங்கள் வெறுப்பு அரசியலுக்கு உபயோகிக்கிக்கூடாது என்று சட்டம் கொண்டுவரக் காரணமாக இருந்தார்.  2014 ஆம் ஆண்டு பிரான்சு அரசியலில் பல மாற்றங்கள் ஏற்பட்ட போதும் 38 வயதேயான இவருக்கு கல்வி அமைச்சர் பதவி கொடுக்கப்பட்டது. பிறப்பால் இவர் முசுலீமாக இருந்தாலும் இசுலாம் சட்ட திட்டங்களை பெரிய அளவில் கடைப்பிடிக்காதவராகவே இருக்கிறார்.
 
## மேற்கோள்கள்

பகுப்பு:1977 பிறப்புகள்
பகுப்பு:வாழும் மக்கள்
வசுந்தரா தேவி

**வசுந்தரா தேவி** (*Vasundhara Devi*, 1917 - செப்டம்பர் 7, 1988) தென்னிந்தியத் திரைப்பட நடிகையும், பரதநாட்டியக் கலைஞரும், கருநாடக இசைப் பாடகியும் ஆவார். இவர் பின்னாளில் பிரபலமான நடிகை வைஜெயந்திமாலாவின் தாயார் ஆவார்.

வசுந்தரா 1941 ஆம் ஆண்டில் ரிஷ்யசிருங்கர் திரைப்படம் மூலம் அறிமுகமானார். 1943 இல் வெளியான மங்கம்மா சபதம் திரைப்படத்தில் மங்கம்மாவாக நடித்துப் புகழ் பெற்றார். வசுந்தராதேவியும், மகள் வைஜயந்திமாலாவும் இணைந்து *பைகாம்* (1959) என்ற இந்தித் திரைப்படத்திலும், அதன் தமிழ் மொழிபெயர்ப்பான *[[இரும்புத்திரை (திரைப்படம்)|இரும்புத்திரை]]* திரைப்படத்திலும் நடித்தனர்.

வசுந்தரா எம். டி. ராமன் என்பவரைத் திருமணம் செய்தார். இவர்கள் பின்னர் மணமுறிப்பு செய்தனர். வசுந்தராதேவி 1988 செப்டம்பர் 7 இல் காலமானார்.

## நடித்த திரைப்படங்கள்
* ரிஷ்யசிருங்கர், 1941
* மங்கம்மா சபதம், 1943
* நாட்டிய ராணி 1949
* இரும்புத்திரை, 1960

## மேற்கோள்கள்

## வெளி இணைப்புகள்
*

பகுப்பு:தமிழ்த் திரைப்பட நடிகைகள்
பகுப்பு:1917 பிறப்புகள்
பகுப்பு:1988 இறப்புகள்
பகுப்பு:பரதநாட்டியக் கலைஞர்கள்
பகுப்பு:20 ஆம் நூற்றாண்டின் இந்திய நடிகைகள்
பகுப்பு:சென்னைப் பாடகர்கள்
பகுப்பு:இந்தியப் பாரம்பரிய பெண் நடனக் கலைஞர்கள்
குர்விந்தர் சிங் சாண்டி

**குர்விந்தர் சிங் சாண்டி** *(Gurwinder Singh Chandi)* (பிறப்பு: 20 அக்தோபர் 1989,  ஜலந்தர், இந்தியா) ஓர் இந்தியத் தொழில்முறை வளைதடிபந்தாட்ட வீரர் ஆவார்.

## ஆட்ட வாழ்க்கை

குர்விந்தர் சிங் சண்டி 2008 இல் ஆத்திரேலியாவில் நான்கு நாடுகள் கோப்பையை இந்தியா சார்பில் வென்று சாதனை படித்தார். இவர் 2012 இலண்டன் ஒலிம்பிக்கில் ஆடவர் வளைதடிபந்தாட்டத்தில் கலந்துகொண்டார்.

### இந்திய வளைதடிபந்தாட்டக் குழு

இந்திய வளைதடிபந்தாட்டக் குழுவின் தொடக்க ஏலத்தில் தில்லி இறையாண்மையால், குர்விந்தர் சிங் சாண்டி 50,000 அமெரிக்க டாலருக்கு எடுக்கப்பட்டார். இவரது அடிப்படை கோரல் 13,900 அமெரிக்க டாலர்கள் ஆகும்.

## மேற்கோள்கள்

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:இந்திய வளைதடிப் பந்தாட்ட வீரர்கள்
சிவேந்திர சிங்

**சிவேந்திர சிங்** *(Shivendra Singh)* (பிறப்பு: 9 ஜூன் 1983, குவாலியர், மத்தியப்பிரதேசம்) நடு முன்னணியில் ஆடும் இந்திய ஆடவர் வளைதடிபந்தாட்டக் குழுவில் ஒருவர் ஆவார்.

## ஆட்ட வாழ்க்கை

### 2010
இவர் தில்லியில் நடந்த 2010 பொதுநலவாயத்து விளையாட்டுகளில் பாக்கித்தானுடன் ஆடும்போது இரண்டு கள இலக்குகளை வென்றார். இதில் இந்தியா  7-4  சமனில் வெற்றி கண்டது .

### இந்திய வளைதடிபந்தாட்டக் குழு
இந்திய வளைதடிபந்தாட்டக் குழு வின் முதல் ஏலத்தில் பஞ்சாப் வாகையர்களால் 27,500 அமெரிக்க டாலர் மதிப்புக்கு எடுக்கப்பட்டார். இவரது அடிப்படைக் கோரல் 19,500 அஎரிக்க டாலர் ஆகும்.

## Controversy
இவர் 2010 உலக்க் கோப்பையில் பாக்கித்தானின் பரீது அகமதை வேண்டுமென்றே தாக்கியதால் இரண்டு ஆட்டங்களில் ஆடத் தடைச் செய்யப்பட்டார்,இதில் இந்தியா  4-1 இலக்குச் சமனில் வெற்றி கண்டது.

## மேற்கோள்கள்

## External links
* The Fans of Hockey - Devoted to hockey lovers

பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:1983 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
டிராய், மிச்சிகன்

**டிராய்** (*Troy*)  ஐக்கிய அமெரிக்க மாநிலமான மிச்சிகனில் பெருநகர டிட்ராயிட்டின் வடக்குப் புறநகர்ப்பகுதியில் ஓக்லாந்து மாவட்டத்தில் அமைந்துள்ள நகரமாகும். 2010 ஐக்கிய அமெரிக்க மக்கள்தொகை கணக்கெடுப்பின்படி  இதன் மக்கள்தொகை 80,980 ஆகும். மிச்சிகனில் இது 11வது பெரிய நகரமாக விளங்குகின்றது. பெருநகர டிட்ராய்ட்டின் வணிக, அங்காடி மையமாக டிராய் விளங்குகின்றது. இங்கு பல அலுவலகக் கட்டிடங்களும் மிக நவீன சாமர்செட் அங்காடி வளாகமும் உள்ளன.

2011இல் மிச்சிகனின் மிகவும் பாதுகாப்பான நகரமாக டிராய் மதிப்பிடப்பட்டுள்ளது. 2008இல் வீடு, கல்வி, பொருளியல் நிலை, மகிழ்கலை வாய்ப்புகள் ஆகியவற்றைக் கொண்டு *சிஎன்என் மணி* நடத்திய ஆய்வில் ஐக்கிய அமெரிக்காவின் "வாழ மிகச் சிறந்தவிடங்கள்" பட்டியலில் 22ஆம் இடத்தில் இருந்தது.   2008இல் வீட்டு வருமானம் ஏறத்தாழ  $79,000 இருந்த டிராய் ஐக்கிய அமெரிக்காவில் மிகவும் தாங்கத்தகு நகரங்களில் நான்காமிடத்தில் இருந்தது.
## புவியியல்
ஐக்கிய அமெரிக்க கணக்கெடுப்பு நிறுவனத்தின் தரவுகளின்படி இந்நகரத்தின் பரப்பளவு  ஆகும்; இதில் நிலப்பகுதி , நீர்ப்பகுதி   ஆகும். டிராயின்  நிலநேர்க்கோடு: 42.605 N,  நிலநிரைக்கோடு : 83.15 W ஆகும். சராசரி உயரம்  ஆகும்.

### வானிலை

## மேற்சான்றுகள்

பகுப்பு:மிச்சிகனில் உள்ள நகரங்கள்
தாமிர(III) ஆக்சைடு

**தாமிர(III) ஆக்சைடு** *(Copper(III) oxide)* என்பது Cu2O3 என்ற மூலக்கூற்று வாய்ப்பாடு கொண்ட ஒரு கருத்தியலான கனிம வேதியியல் வேதிச் சேர்மம் ஆகும். தூய்மையான திண்மமாக இச்சேர்மத்தை தனிமைப்படுத்த இயலவில்லை. குப்ரேட்டு மீக்கடத்திகளின் பகுதிப்பொருட்களாக தாமிர(III) ஆக்சைடுகள் உள்ளன . குறிப்பாக தாமிர(III) அயனி எதிர்மின்னயனிச் சூழலில் நிலைப்படுகிறது.உதாரணம்: பொட்டாசியம் அறுபுளோரோகுப்ரேட்டு(III).

## மேற்கோள்கள்

*Chemical encyclopedia / Editorial Board .: Knuniants IL etc. .. - M.: Soviet Encyclopedia, 1990 - V. 2 - 671 s. - .
*R. Ripa, Chetyanu I. Inorganic Chemistry. Chemistry of Metals. - M.: Mir, 1972 - V. 2 - 871 s.

பகுப்பு:செப்பு சேர்மங்கள்
பகுப்பு:ஆக்சைடுகள்
பகேல்கண்ட்

**பகேல்கண்ட்**  அல்லது **வகேல்கண்ட்** (Bagelkhand)  புவியியல் மண்டலம்  என்பது  மத்திய இந்தியாவின் விந்திய மலைத்தொடர்களில் அமைந்த மத்தியப் பிரதேசத்தின் வடகிழக்கு மற்றும் உத்தரப் பிரதேசத்தின் தென்கிழக்கு பகுதிகளாகும். 

## புவியியல்
பகேல்கண்ட் புவியியல் பகுதியில் மத்தியப் பிரதேசத்தின்  ரேவா மாவட்டம், சத்னா மாவட்டம்,  ஷட்டோல் மாவட்டம், சித்தி மாவட்டம் மற்றும் சிங்கரௌலி மாவட்டங்களும் மற்றும் உத்தரப் பிரதேசத்தின் சித்திரக்கூட மாவட்டம் அடங்கியுள்ளது. 
பகேல்கண்ட் மண்டலம் வடக்கிலும், கிழக்கிலும் கங்கைச் சமவெளியாலும், மேற்கில் புந்தேல்கண்ட் மண்டலத்தாலும், தெற்கில் விந்திய மலைத்தொடராலும் சூழப்பட்டுள்ளது.

பகேல்கண்ட் பகுதிகளை  இராஜபுத்திர சோலாங்கியின் வகேலா குல மன்னர்களால் ஆளப்பட்டதால் இப்பகுதிக்கு *வகேல்கண்ட்* அல்லது பகேல்கண்ட் எனப் பெயராயிற்று.
 
மத்திய பிரதேச பகேல்கண்ட் மண்டலத்தை **விந்திய மண்டலம்** என்றும் அழைப்பர்.

## இதனையும் காண்க

* பூர்வாஞ்சல்
* தோவாப்
* அவத்
* புந்தேல்கண்ட்
* ரோகில்கண்ட்
* விந்தியப் பிரதேசம்
* காந்தேஷ் பிரதேசம்

## மேற்கோள்கள்


## வெளி இணைப்புகள்
*Bagelkhand

பகுப்பு:மத்தியப் பிரதேசப் புவியியல்
பகுப்பு:உத்தரப் பிரதேசப் புவியியல்  
பகுப்பு:இந்தியப் புவியியல்
பரத் சேத்ரி

**பரத் சேத்ரி** *(Bharat Chettri)* (பிறப்பு: 1982 கலிம்போங், மேற்கு வங்கம்) () ஓர் இந்திய வளைதடிப் பந்தாட்ட வீரர் ஆவார். இவர் கலிம்போங்கின் நேபாளி குமுகத்தைச் சேர்ந்தவர். இவர் இந்திய ஆடவர் வளைதடிப் பந்தாட்டக் குழுவின் கோல்காப்பாளர் ஆவார்.

## ஆட்ட வாழ்க்கை
பெங்களூரில் உள்ள இந்திய விளையாட்டு ஆணையத்தின் சிறப்புத் தகுதி மையத்தில் 1998 இல் சேர்ந்ததுமே இவரது தொழில்முறை வாழ்க்கை தொடங்கியது. இவர் 2001 இல் வங்கதேசம் டாக்காவில் நடந்த பன்னாட்டு வளைதடிபந்தாட்ட இந்திய முதன்மை அமைச்சர் தங்கக் கோப்பைப் போட்டியில் வென்று சாதனை படைத்தார்]. இவர் 2011 அக்தோபரில் ஆத்திரேலியாவில் நடந்த நான்குநாடுகளின் மீத்தொடர்ப் பன்னாட்டுப் போட்டியில் இந்தியத் தேசியக் குழுவின் தலைவராக அமர்த்தப்பட்டார். இவர் மலேசியாவில் நடந்த 2012 சுல்தான் அசுலான் சா கோப்பைக்கான 18 உறுப்பினர்க் குழுவின் தலைவராகத் தேர்வு செய்யப்பட்டார்.  இது வெண்கலப் பதக்கத்தை வென்றது. இலண்டனில் நடைபெற்ற 2012 கோடைக்கால ஒலிம்பிக் விளையாட்டுப் போட்டியில் கலந்து கொண்ட 16 பேர் கொண்ட இந்திய வளைதடிப் பந்தாட்டக் குழுவிற்கு தலைமையேற்றிருந்தார்.

ஒலிம்பிக்கில் மோசமாக ஆடியதால் இவரும் சந்தீப் சிங்கும் சிவேந்திர சிங்கும் குழுவில் இருந்து தள்ளப்பட்டனர்.

### இந்திய வளைதடிபந்தாட்டக் குழு
இந்திய வளைதடிபந்தாட்டக் குழுவின் ஏலத்தில் சேத்ரியை பஞ்சாப் வீரர்கள் அணி 19,000 அமெரிக்க டாலருக்கு எடுத்தது. இவரது அடிப்படைக் கோரல் 18,500 அமெரிக்க டாலர் ஆகும். முதல் சுற்று ஏலத்தில் யாரும் இவரைக் கோராவிட்டாலும் இரண்டாம் சுற்று ஏலத்தில் இவர் எடுக்கப்பட்டார்.

## மேற்கோள்கள்

## வெளி இணைப்புகள்
* Bharat Chettri's interview on ESPN-Star Sports 
* Short Biography of Bharat Chettri

பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:1982 பிறப்புகள்
பகுப்பு:இந்திய வளைதடிப் பந்தாட்ட வீரர்கள்
நல்ல தண்ணி தீவு

**நல்ல தண்ணி தீவு** (*Nalla Thanni Theevu*) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவாகும். இந்தத் தீவு இராமநாதபுரம் மாவட்டம் கடலாடி வட்டத்திற்கு உட்பட்டது.

## விளக்கம்
இத்தீவானது வாலிநோக்கத்திலிருந்து ஐந்து மைல் தொலைவிலும், தூத்துக்குடி துறைமுகத்தில் இருந்து 56 கி.மீ தொலைவிலும், வேம்பாரில் இருந்து 24 கி.மீ. தொலைவிலும் அமைந்துள்ளது.  இத்தீவில் ஐந்து மீட்டர் தோண்டினாலே நன்நீர் கிடைக்கும். இங்கு சவுக்குத் தோப்புகள் உள்ளன. தமிழ் நாட்டார் தெய்வமான முனீசுவரருக்கு கட்டப்பட்ட ஒரு கோயில் இந்தத் தீவிற்குள் அமைந்துள்ளது. ஒவ்வொரு ஆண்டும், மார்ச் மாதத்தில், கோயில் திருவிழா நடக்கிறது. அருகிலுள்ள மீன்பிடி கிராமங்களிலிருந்து சுமார் 200-300 பக்தர்கள் விழாவில் கலந்து கொள்கின்றனர். 

மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
திருநந்திக்கரை குகைக் கோயில்

**திருநந்திக்கரை குகைக் கோயில்** (**Thirunandikkara Cave Temple**) என்பது கி.பி. ஏழு, எட்டாம் நூற்றாண்டில் பாறையைக் குடைந்து அமைக்கப்பட்ட பல்லவர் கால குகைக் கோயில் ஆகும். இது திருநந்திக்கரை கோயிலின் ஒரு பகுதியாக உள்ளது. இது தமிழ்நாட்டின், கன்னியாகுமரி மாவட்டத்தில், திருவட்டாறு அருகே உள்ளது. அண்மைக் காலம்வரை, கோயிலை சுற்றியுள்ள பகுதிகள் கேரள பகுதிகளாக இருந்தன. இப்போது தமிழ்நாட்டின் அதிகார வரம்பின் கீழ் உள்ளது. இந்தக் குகைக்கோயில் முதலில் கி.பி. 7 ஆம் நூற்றாண்டு காலகட்டத்தில் சமணர்களுக்காக நிறுவப்பட்டது. பிற்காலத்தில் இந்து மதக் கோவிலாக மாறியது.

குகையின் மண்டபம் மிகுதியாக அலங்கரிக்கப்பட்ட ஓவியங்களைக் கொண்டிருந்ததாக கணிப்பு உள்ளது. இருப்பினும், தற்போது மங்கிய நிலையில் உள்ள ஓவியங்களே கடந்தகால ஓவியங்களை நினைவூட்டுவதாக உள்ளன. இந்த சுதை ஓவியங்கள் கி.பி 9-10 ஆம் நூற்றாண்டுக்கு முந்தைய  ஓவியங்கள் ஆகும். முற்காலச் சுவரோவியங்கள் சில கேரள பாணியில் உள்ளன. இந்த ஓவியங்கள் காவியக் கதைகளான இராமாயணம் மற்றும் மகாபாரதக் கதைக் காட்சிகளை சித்தரிக்கின்றன. இந்த குகைச் சுவரோவியங்கள் கேரள பாணி பழமையான ஓவியங்களின் எடுத்துக்காட்டுகளாக கூறப்படுகிறது.

இயற்கையான நிறமிகள் மற்றும் தாவர நிறங்கள் ஆகியவற்றைக் கொண்டே பழங்காலத்தின் பாரம்பரிய சுவர் ஓவியங்கள் வரையப்பட்டன. இந்த ஓவியக் கலை கேரள மாநிலம் காலடியில் உள்ள ஸ்ரீ சங்கரா சமஸ்கிருத கல்லூரியிலும்,  குருவாயூர் கோவிலின் ஆதரவு பெற்ற ஒரு சுவர்ரோவியக் கலைப் பள்ளியிலும் ஆராய்ச்சி செய்தும், அங்கு சுவர் ஓவியக் கலையைக் கற்பித்தலிலும் ஈடுபட்டு வருகின்ற கலைஞர்களின் பணியால் இந்த ஓவியக் கலை, ஒரு புதிய தலைமுறைக் கலைஞர்களால் புதுப்பிக்கப்பட்டு வருகிறது.

## மேற்கோள்கள்


பகுப்பு:தமிழக தொல்லியற்களங்கள்
பகுப்பு:தமிழ்நாட்டில் உள்ள குகைகள்
பகுப்பு:கன்னியாகுமரி மாவட்டத்திலுள்ள இந்துக் கோயில்கள்
1936 கேஎல்எம் கிராய்டன் விபத்து

**1936 கேஎல்எம் கிராய்டன் விபத்து** (*1936 KLM Croydon accident*) எனும் இது, 1936-ஆம் ஆண்டு, டிசம்பர் 9-ஆம் நாளன்று, கேஎல்எம் விமான நிறுவனம் இயக்கிவரும் "டக்ளஸ் டிசி 2-115ஈ" (*Douglas DC-2-115E*) (பதிவு எண்:PH-AKL) வகையை சார்ந்த "லிஜ்ச்ட்டர்" (*Lijster (Turdidae*) (*[[தமிழ்|தமிழில்]]: [[அமெரிக்க பாடும் பறவை]]*) எனும் பெயருடைய வானூர்தி ஒன்று, வழமையாக திட்டமிட்டப்படி, தெற்கு இலண்டனில் உள்ள கிராய்டன் விமான நிலையத்திலிருந்து, நெதர்லாந்து நாட்டின் தலைநகரான ஆம்ஸ்டர்டாமுக்கு புறப்படும் தருணத்தில் மூடுபனி காரணமாக விபத்துக்குள்ளான நிகழ்வாகும். இப்பயணத்தின்போது சேவைப் பணியாளர்கள் 4 பேர்களும், பயணிகள் 13 பேர்களுமாக மொத்தம் 17 பேர்கள் இருந்துள்ளனர். இந்தத் திடீர் வானூர்தி விபத்தில், பணியாளர்கள் மூவரும், பயணிகள் 12 பேர்களும் கொல்லப்பட்டு, இருதரப்பிலும் தலா ஒருவரென்று இருவர் காயங்களுடன் உயிர்த்தப்பினார்கள்..

## மேற்கோள்கள்

பகுப்பு:1936 இல் வானூர்தி விபத்துகளும் நிகழ்வுகளும்
புள்ளிவாசல் தீவு

**புள்ளிவாசல் தீவு**  (**Pullivasal Island**) என்பது இந்தியாவின், தமிழ்நாட்டின், இராமநாதபுரம் மாவட்டத்தின் மன்னார் வளைகுடா பகுதியில் அமைந்துள்ள ஒரு தீவு ஆகும்.  

## விளக்கம்
இத்தீவு பாம்பன் தீவின் தெற்கில் உள்ளது. இது தூத்துக்குடி துறைமுகத்தில் இருந்து 120 கி.மீ தொலைவிலும், மண்டபம் பேரூராட்சியில் இருந்து 8.5 கி.மீ. தொலைவிலும் அமைந்துள்ளது.  மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது. இந்தத் தீவின் கடற்கரையை ஒட்டி கடல்புல் எனப்படும் தாவரங்கள் உள்ளன. தீவு 5.89 சதுர கிலோமீட்டர் பரப்பளவு கொண்டது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
திருவரங்கம் தீவு

**திருவரங்கம் தீவு** (**Srirangam Island**) என்பது ஓர் ஆற்றுத் தீவு ஆகும்  இது தமிழ்நாட்டின் திருச்சிராப்பள்ளி மாநகரை ஒட்டிய ஒரு பகுதியாக உள்ளது. இது காவிரி ஆறு அதன் கிளை ஆறான கொள்ளிடம் ஆறு ஆகியவற்றால் உருவான தீவு ஆகும்.  தீவின் நீளம் 19 மைல் (31 கி.மீ.) அகலம் 1.5 மைல்கள் (2.4 கி.மீ.) கொண்டதாக உள்ளது. தீவின் எல்லைகளாக மேற்கில்  மேலணையும், கிழக்கே கல்லணையும் உள்ளன. திருவரங்கம் நகரம், ஒரு முக்கிய இந்து வைணவ யாத்திரைத் தலமாக, இந்தத் தீவின் மையத்தில் அமைந்துள்ளது.

தீவின் பெரும் பகுதி திருச்சிராப்பள்ளி மாநகராட்சியின் எல்லைக்குட்பட்டதாகவும், திருவரங்கம் மண்டலத்தின் ஒரு பகுதியாகவும், திருவரங்கம், திருவானைக்காவல், சீனிவாச நகர், கீதாபுரம், மேலூர், திருவளர்சோலை ஆகிய புறநகர் பகுதிகள் அடங்கியுள்ள பகுதியாகவும் உள்ளது.

## மேற்கோள்கள்

பகுப்பு:தமிழ்நாட்டிலுள்ள தீவுகள்
பகுப்பு:காவிரி ஆறு
பகுப்பு:திருச்சிராப்பள்ளியின் புவியியல்
குரோமியம்(VI) ஆக்சைடு பெராக்சைடு

குரோமியம்(Chromium(VI) peroxide) என்பது CrO5 என்ற மூலக்கூற்று வாய்ப்பாடு கொண்ட நிலைப்புத்தன்மையற்ற ஒரு கனிம வேதியியல் வேதிச் சேர்மம் ஆகும். குரோமியம்(VI) பெராக்சைடு குரோமியம் ஆக்சைடு பெராக்சைடு என்ற பெயராலும் இச்சேர்மம் அழைக்கப்படுகிறது. அமிலமாக்கப்பட்ட ஐதரசன் பெராக்சைடு கரைசலை சோடியம் குரோமேட்டு போன்ற உலோகக் குரோமேட்டுகளுடன் சேர்த்து வினைபுரியச் செய்யும் போது குரோமியம்(VI) பெராக்சைடு உருவாகிறது. பொதுவான மஞ்சள் நிற குரோமேட்டுகள் அடர் நீலப்-பழுப்பு குரோமியம்(VI) பெராக்சைட்டாக மாற்றமடைகிறது. இவ்வுலோகக் குரோமேட்டு ஓர் அமிலம் மற்றும் ஐதரசன் பெராக்சைடுடன் வினைபுரிந்து குரோமியம் பெராக்சைடு, தண்ணீர் மற்றும் அவ்வமிலத்தினுடைய உலோக உப்பு ஆகியனவற்றைக் கொடுக்கிறது. 

:M2CrO4 + 2 H2O2 + 2 H+ → CrO5 + 3 H2O + 2 M+

சில நிமிடங்களுக்குப் பின்னர், குரோமியம்(VI) பெராக்சைடு சிதைவடைந்து பச்சை நிறமுள்ள குரோமியம்(III) சேர்மங்களைக் கொடுக்கிறது . டை எத்தில் ஈதர், பியூட்டேன்-1-ஆல் அல்லது அமைல் அசிட்டேட்டு போன்ற நீருடன் கலவா கரிமக் கரைப்பான்களை,  குரோமியம்(VI) பெராக்சைடைடுடன் ஐதரசன் பெராக்சைடு சேர்க்கும் போது சேர்த்து கலக்குவதன் மூலம் இச்சேர்மம் சிதைவடைதலை தடுக்க முடியும். நிலைப்புத்தன்மையற்ற குரோமியம்(VI) பெராக்சைடானது இவ்வழிமுறையில் நீருடன் கலவா கரிமக்கரைபானுடன் கரைக்கப்படுகிறது. இந்நிபந்தனையுடன் தயாரிக்கப்பட்டால் நீண்ட நாட்களுக்கு நிலைத்து இருக்கிறது.

:2 CrO5 + 7 H2O2 + 6 H+ → 2 Cr3+ + 10 H2O + 7 O2

ஓர் ஆக்சோ ஈந்தணைவியும் இரண்டு பெராக்சோ ஈந்தணைவிகளும் இணைந்து ஒட்டு மொத்தமாக ஒரு குரோமியம் அணுவுக்கு ஐந்து ஆக்சிசன் அணுக்கள் என்ற விகிதத்தை உண்டாக்குகிறது. 

## வழிப்பொருட்கள்

கரிம வேதியியலில் ஈதரேட்டு என்பது முக்கியமான ஒரு அணைவுச் சேர்மம் ஆகும். ஒரு சேர்மத்துடன் ஈதர் சேர்ந்து உருவாகும் அணைவுச் சேர்மங்கள் ஈதரேட்டுகள் எனப்படுகின்றன. இச்சேர்மத்தின் பிரிடைல் மற்றும் பைபிரிடைல் அணைவுச் சேர்மங்கள் திறன்மிகுந்த ஆக்சிசனேற்றிகளாகக் கருதப்படுகின்றன . பிரிடைல் அணைவுச் சேர்மங்களின் கட்டமைப்பு படிகவியல் முறையில் உறுதிப்படுத்தப்படுகிறது . 

## மேற்கோள்கள்

## படக்காட்சியகம்

File:Solution of CrO5.jpg|குரோமியம் பெராக்சைடின் நீர்த்தக் கரைசல்
File:CrO5.jpg|குரோமியம் பெராக்சைடின் மிக நீர்த்தக் கரைசல் 
File:Chromium(VI) oxide peroxide (stabilized in ether phase).jpg|ஈதர் முன்னிலையில் நிலைப்படுத்தப்பட்ட குரோமியம்(VI) பெராக்சைடு (மேலே) மற்றும் குரோமியம்(III) நீர்க்கரைசல் (கீழே). 


## புற இணைப்புகள்
*Experimental details and photo 

பகுப்பு:பெராக்சைடுகள்
பகுப்பு:குரோமேட்டுகள்
பகுப்பு:ஆக்சைடுகள்
பகுப்பு:குரோமியம் சேர்மங்கள்
பாக்கு நீரிணைப் பாலம்

**பாக்கு நீரிணைப் பாலம்** (**Palk Strait bridge**) என்பது முன்மொழியப்பட்ட 23- கிலோ மீட்டர் (14 மைல்) பாலமாகும். இந்தப்பாலம் பாக்கு நீரிணையில், தமிழ்நாட்டின் தனுஷ்கோடி மற்றும் இலங்கையின் தலைமன்னார் ஆகியவற்றுக்கு இடையே அமைப்பதற்கு முன்மொழிவை இந்திய போக்குவரத்துத் துறை அமைச்சரான நிதின் கட்கரி ஆசிய வளர்ச்சி வங்கிக்கு 2015 சூன் மாதத்தில் வழங்கினார். ஆனால் இலங்கை நெடுஞ்சாலைத்துறை அமைச்சரான லட்சுமண் கிரில்லா  2015 திசம்பர் அன்று இந்த முன்மொழிவை நிராகரித்தார்.

## மேலும் காண்க
* ஆசிய நெடுஞ்சாலைகள் வலையமைப்பு
* பாக்கு நீரிணை
* பாம்பன் பாலம்

## மேற்கோள்கள்

பகுப்பு:இலங்கையில் உள்ள பாலங்கள்
பகுப்பு:தமிழ்நாட்டில் பாலங்கள்
பகுப்பு:மன்னார் மாவட்டம்
பகுப்பு:இலங்கை வட மாகாணத்தில் போக்குவரத்து
பகுப்பு:இராமநாதபுரம் மாவட்டம்
உப்புத்தண்ணித் தீவு

**உப்புத் தண்ணித் தீவு** (*Uppu Tanni Tivu*) என்பது மன்னார் வளைகுடாவில் அமைந்துள்ள ஒரு தீவு ஆகும். இங்கு கிடைக்கும் ஊற்றுநீர் உப்புக் கரிப்பதால் தீவுக்கு இப்பெயர் வந்தது. இத்தீவு தமிழ்நாட்டின் கடற்கரையில் இருந்து ஐந்து கிலோமீட்டர் தொலைவில் உள்ளது. இது தமிழ்நாட்டின் ஒரு பகுதியான இராமநாதபுரம் மாவட்டம், கடலாடி வட்டத்துக்கு உட்பட்டது. 

## விளக்கம்
இத்தீவானது தூத்துக்குடி துறைமுகத்தில் இருந்து 50 கி.மீ தொலைவிலும், வேம்பார் கிமாரத்தில் இருந்து 14 கி.மீ. தொலைவிலும் அமைந்துள்ளது. மனிதர் யாரும் வாழாக இத்தீவானது மன்னார் வளைகுடா தேசிய கடல்சார் உயிரியல் பூங்காவின் ஒரு பகுதியாகும். இது தமிழ்நாடு வனத்துறையின் கட்டுப்பாட்டில் உள்ளது. துறையினரின் அனுமதி இன்றி இங்கு யாரும் செல்லக்கூடாது. இத்தீவின் ஆக்கிரமிப்பு இனமான சீமைக் கருவேலம் மரங்கள் உள்ளன. அவற்றை வனத்துறை அகற்றி அதற்கு பதிலாக உள்ளூர் தாவர இனமான பூவரசு போன்றவற்றை நடும் பணியில் ஈடுபட்டு வருகிறது.

## மேற்கோள்கள்

பகுப்பு:இராமநாதபுரம் மாவட்டத்திலுள்ள தீவுகள்
யுனைடெட் ஏர்லைன்ஸ் பயணம் 34

**யுனைடெட் ஏர்லைன்ஸ் பயணம் 34** (*United Airlines Trip 34*) எனப்படும் இது, 1936-ஆம் ஆண்டு, டிசம்பர் 27-ஆம் நாளன்று, காலை வழமையாக திட்டமிட்டப்படி, யுனைடெட் ஏர்லைன்ஸ் நிறுவனம் இயக்கி வந்த "போயிங் 247டி" (*Boeing 247D*) (பதிவு எண்:NC13355) வகையை சார்ந்த  வானூர்தி ஒன்று, அமெரிக்காவின், கலிபோர்னியா மாகாணத்தில் உள்ள, சான் பிரான்சிஸ்கோ முதன்மை நகரிலிருந்து - அதே மாநிலத்தின் மற்றொரு மாபெரும் நகரமான லாஸ் ஏஞ்சலசுக்கு மேற்கொண்ட பறப்பு ஆகும். அன்றைய பறப்பின்போது காலை 7:38 மணியக்கு விமானிகள் பிழையின் காரணமாக விபத்துக்குள்ளானது. இப்பயணத்தின்போது சேவைப் பணியாளர்கள் மூவர்களும், பயணிகள் 9 பேர்களுமாக மொத்தம் 12 பேர்கள் இருந்துள்ளனர். இணை விமானியின் தவறான காலநிலை கணிப்பால் நிகழ்ந்த இவ்வானூர்தி விபத்தில், பணியாளர்கள் மூவரும், பயணிகள் 12 பேர்களும் (பயணித்த அனைவரும்) கொல்லப்பட்டனர்.

## மேற்கோள்கள்

பகுப்பு:1936 இல் வானூர்தி விபத்துகளும் நிகழ்வுகளும்
அன்கு

**அன்கு** (*ankh*,  or ; U+2625 ☥ அல்லது U+132F9 𓋹) ), பண்டைய எகிப்திய மரபில் எகிப்தியக் கடவுள்களில் கையில் காணப்படும் கைப்பிடியுள்ள சிலுவை போன்ற சின்னமாகும். இச்சின்னம் **உயிரின் மூச்சு** (*breath of life*) , **நைலின் சாவி** (*the key of the Nile*),  ***அன்சாட்டா குரூசு*** (*crux ansata*,  இலத்தீன மொழியில்  "கைப்பிடியுள்ள சிலுவை" எனவும் அறியப்படுகின்றது.  எகிப்தி படுகைதளக் குறியீட்டில் **அயின்-நுன்-எத்** ஆகியமெய்யெழுத்துக்களை அடக்கியுள்ள இதற்குப் பொருள்  "உயிர்" என்பதாகும். 

இந்த வரியுரு உயிரின் தத்துவத்தை காட்டுகின்றது. எகிப்திய கடவுளர்கள் இதனை  அதன் கண்ணி கொண்டு வைத்திருப்பதாக சித்தரிக்கப்பட்டுள்ளனர்; சில நேரங்களில் தங்கள் கைகள் மார்பின் குறுக்கே அணைத்திருக்க ஒவ்வொரு கையிலும் அங்க் உள்ளவாறு சித்தரிக்கப்பட்டுள்ளனர். இது எகிப்திய மெய்யியலின் ஒவ்வொரு  கடவுளின் கையிலோ அருகிலோ  காட்டப்பட்டுள்ளது. எனவே இது துவக்க கால சமயப் பன்முகத்தின் சின்னமாக பரவலாக அறியப்படுகின்றது. அனைத்துப் பிரிவினரும் அழிவில்லா உயிரை நம்பினர். இந்தத் தத்துவமே 1960களின்  புது யுக இயக்கத்தின்  சின்னமாக ஏற்க காரணமாயிற்று.  

இந்தச் சின்னம் எகிப்தில் மிகவும் பரவலாக இருந்துள்ளது என்பதற்கு சான்றாக மெசொப்பொத்தேமியா, பெர்சியா வரையிலான அகழ்வாய்வுகளில் கண்டெடுக்கப்பட்டுள்ளது. விவிலிய அரசர் எசக்கியாவின் அரசச்சின்னமாகவும் இருந்துள்ளது.

## இதனையும் காண்க
* சென் மோதிரம் 
* ஓரசு கடவுளின் கண்
*பண்டைய எகிப்தின் தொல்பொருட்கள்
## மேற்சான்றுகள்

பகுப்பு:எகிப்தின் தொல்பொருட்கள்
பகுப்பு:எகிப்திய தொன்மவியல்
பகுப்பு:சமயச் சின்னங்கள்
பகுப்பு:எகிப்திய தொன்மவியல்
பகுப்பு:எகிப்திய நாகரிகம்
பகுப்பு:எகிப்தியப் பண்பாடு
ஆர். பாலசுப்பிரமணியம்

[thumb|right|200px|[வேதாள உலகம் (1948) திரைப்படத்தில் ஆர். பாலசுப்பிரமணியம்]]
**ஆர். பாலசுப்பிரமணியம்** (*R. Balasubramaniam*) தமிழ் நாடக, திரைப்பட நடிகராவார். இவர் 1930கள் முதல் பல தமிழ்த் திரைப்படங்களில் நடித்துள்ளார்.

## வாழ்க்கைச் சுருக்கம்
பாலசுப்பிரமணியம் தமிழ்நாடு, சுவாமிமலையில் பிறந்தவர். தஞ்சாவூர் உயர்நிலைப் பள்ளியில் படிப்பை முடித்து, கும்பகோணத்தில் ஆசிரியராகப் பணியாற்றினார். ஆசிரியப் பணியுடன் கும்பகோணத்தில் அப்போது புகழ்பெற்றிருந்த வாணி விலாச சபையின் நாடகங்களில் நடித்துக் கொண்டிருந்தார். ஆரம்பத்தில் பெண் வேடங்களில் கதாநாயகியாக நடித்துப் புகழ் பெற்றார். பட்டாபிராம சாத்திரியார் இராமாயணத்தை பகுதி பகுதியாக நாடகமாக்கி நடத்தி வந்த போது பாலசுப்பிரமணியம் சீதையாக நடித்து வந்தார். ஏ. ராஜகோபால் செட்டியார் இராமனாக நடித்து வந்தார். சில காலத்திலேயே பாலசுப்பிரமணியம் கம்சன், இராவணன் போன்ற வேறு வேடங்களிலும் நடித்து பாராட்டுகளைப் பெற்றார்.

பாலசுப்பிரமணியத்தின் நாடகத்தைப் பார்த்த சிறீராமுலு நாயுடு துகாராம் (1938) திரைப்படத்தில் மும்பாஜியாக நடிக்க அவரை ஒப்பந்தம் செய்தார். முசிரி சுப்பிரமணிய ஐயர் இதில் முக்கிய பாத்திரத்தில் நடித்திருந்தார். இப்படத்தில் பாலசுப்பிரமணியம் இராகமாலிகையில் ஒரு பாடலும் பாடினார். இதன் பின்னர் சீதா ஜனனம், ரம்பையின் காதல், வேதாள உலகம், மனோன்மணி உள்ளிட்ட பல திரைப்படங்களில் நடித்தார். இறுதியாக 1964 இல் வெளிவந்த கர்ணன் திரைப்படத்திலும், பின்னர் 1971 இல் வெளிவந்த ஆதிபராசக்தி திரைப்படத்திலும் நடித்திருக்கிறார்.

ஆர். பாலசுப்பிரமணியம் ராஜசூயம் (1942) திரைப்படத்திற்கு கதை, வசனம் எழுதி, நடித்திருந்தார்.

## நடித்த திரைப்படங்கள்
# ராஜா தேசிங்கு (1936)
# பிரகலாதா (1939) 
# வேதவதி (1941)
# சுபத்ரா அர்ஜூனா (1941)
# ராஜசூயம் (1942)
# தமிழறியும் பெருமாள் (1942)
# ஹரிச்சந்திரா (1944)
# துளசி ஜலந்தர் (1947)
# கடகம் (1947)
# பொன்னருவி (1947)
# மோகினி (1948)
# வேதாள உலகம் (1948)
# திருமழிசை ஆழ்வார் (1948)
# கிருஷ்ண விஜயம் (1950)
# பாரிஜாதம் (1950)
# லைலா மஜ்னு (1950)
# பொன்முடி (1950)
# நால்வர் (1953)
# சொர்க்க வாசல் (1954)
# கனவு (1954)
# கற்புக்கரசி (1957)
# தாய் மகளுக்கு கட்டிய தாலி (1959)
# தங்கப்பதுமை (1959)
# குறவஞ்சி (1960)

## மேற்கோள்கள்

பகுப்பு:தமிழ்த் திரைப்பட நடிகர்கள்
பகுப்பு:இந்தியத் தமிழ் நாடக நடிகர்கள்
மாஜுலி

**மாஜுலி** (ஒலிப்பு: ˈmʌʤʊlɪ) (அசாமியம்:*মাজুলী*}}, ஆங்கிலம்:*Majuli*)
 என்பது உலகின் மிகப்பெரிய ஆற்றுத் தீவாகும். இந்த தீவு இந்தியாவின்  அசாம் மாநிலத்தில் அமைந்துள்ளது. பிரம்மபுத்திரா ஆற்றினால் நாலாபுறமும் சூழப்பட்ட இந்த நிலப்பகுதி 352 சதுர கி.மீ பரப்பளவு கொண்டது. அசாம் அரசு மாஜுலி பகுதியை மாவட்டமாக தரமுயர்த்தியுள்ளது. இதனையடுத்து இந்தியாவின் முதல் தீவு மாவட்டமாக மாஜுலி உதயமானது.
அசம் தலைநகரான குவாஹாட்டியில் இருந்து சுமார் 350 கி.மீ தொலைவில் உள்ளது. இந்த தீவில் சுமார் 144 கிராமங்கள் உள்ளன. இங்கு கிட்டத்தட்ட 1,50,000 மக்கள் வாழ்கின்றனர்.

## சுற்றுலா
ஜோர்ஹாட்டில் இருந்து சுமார் 20 கி.மீ தொலைவில் உள்ளது. இங்குள்ள பறவைகளைக் காணவும், பழங்குடியினரின் கைவினைப் பொருட்களை வாங்கவும், தீவினை சுற்றிப்பார்க்கவும் சுற்றுலாப் பயணிகள் வருகின்றனர்.

## அரசியல்
இந்த மாவட்டம் மாஜுலி சட்டமன்றத் தொகுதிக்கும் லக்கிம்பூர் மக்களவைத் தொகுதிக்கும் உட்பட்டது.

## மேற்கோள்கள்

பகுப்பு:அசாமிலுள்ள தீவுகள்
பகுப்பு:இந்தியத் தீவுகள்
பகுப்பு:அசாம் மாவட்டங்கள்
பகுப்பு:அசாமின் புவியியல்
முதலாம் ருத்திரதாமன்

**முதலாம் ருத்திரதாமன்** (ஆட்சிக் காலம்:130–150), மேற்கு  இந்தியாவை ஆண்ட மகா சத்திரபதி ஆவார். இவர் சகர்கள் இனத்தைச் சேர்ந்த மேற்கு சத்ரபதி பேரரசர் சஸ்தானவின் பேரன் ஆவார்.சாதவாகனப் பேரரசின் வீழ்ச்சிக்கு முதலாம் ருத்திரதாமன் காரணமானார்.

## வரலாறு
சக குலத்தைச் சேர்ந்த முதலாம் ருத்தரதாமன், தன்னை  மகா சத்திரபதியாக அறிவித்துக் கொண்டு, பரத கண்டத்தின் மேற்கு பகுதிகளை கி பி130–150 முடிய ஆண்டவர். இவர் ஒரு இந்துப் பெண்ணை திருமணம் செய்து கொண்டு, தானும் இந்து சமயத்தவராக மாறியவர்.

## சாதவாகனர்களின் மீதான வெற்றி
முதலாம் ருத்திரதாமன் சாதவாகனர்களுடன் திருமண உறவுகள் கொண்டிருந்தான். தன் மருமகனான  வசிஷ்டிபுத்திர சதகர்ணிக்கு திருமணப் பரிசாக, அபராந்தா எனும் நிலப்பரப்பை வழங்கினான்.

ருத்திரதாமன்  தற்கால அரியானாவின் யௌதேயர்களை வென்றதாக கிர்நார் மலைக் கல்வெட்டுகள் கூறுகிறது.
## கல்வெட்டுக் குறிப்புகள்

கிபி 150 காலத்திய முதலாம் ருத்திரதாமனின் ஜுனாகத் சமசுகிருத மொழி கல்வெட்டு மூலம் அவர் இந்துப் பண்பாடு, கலை மற்றும் சமஸ்கிருத மொழிக்கு அளித்த ஆதரவு தெரியவருகிறது. credits Rudradāman I with supporting the cultural arts and Sanskrit 

கிரேக்க எழுத்தாளர் *யவனஸ்வரர்* கிரேக்கத்திலிருந்து சமஸ்கிருதத்திற்கு *யவன ஜாதகா* நூலை மொழி பெயர்த்தபோது, ஆட்சி செய்த அரசர் என்றும் ருத்ரதாமன் என அறியப்படுகிறார்.  இது இந்தியாவில் ஜோதிடத்தின் மீது தாக்கம் செய்தது. ருத்ரதாமன் உஜ்ஜயினியிலிருந்து ஆட்சி செய்ததாக நம்புகின்றனர்.

## வீழ்ச்சி
போர்க் குணம் கொண்ட யௌதேயர்களாலும், நாகர் இனத்தவர்களாலும், ருத்தரதாமனின் பேரரசு வீழ்ச்சி காணத் தொடங்கியது.

## இதனையும் காண்க
* மேற்கு சத்ரபதிகள்
* நகபானர் 
* இரண்டாம் ருத்திரசேனர் 
* இரண்டாம் ருத்திரசிம்மன்
* மூன்றாம் ருத்திரசிம்மன்  
* தேவ்னி மோரி

## அடிக்குறிப்புகள்


## மேற்கோள்கள்
* Todd, James - *The Annals and Antiquities of Rajasthan*, Rajputana Publications, 1942
* Michell, George - *PRINCELY RAJASTHAN - Rajput Palaces and Mansions*, Oriental Books, 1992
* Rosenfield, "The dynastic art of the Kushans"
*
* Buddhist critical spirituality: Prajñā and Śūnyatā, by Shōhei Ichimura, Motilal Banarsidass Publishers (2001), 

## வெளி இணைப்புகள்
*Coins of the Western Satraps 
* Coins of Rudradaman I

பகுப்பு:இந்தியப் பேரரசர்கள்
பகுப்பு:மகாராட்டிர வரலாறு
பகுப்பு:இராஜஸ்தான் வரலாறு
பகுப்பு:குசராத் வரலாறு
பகுப்பு:மத்தியப் பிரதேச வரலாறு
பகுப்பு:சிதியர்கள்
ராச்மா

**சிவப்பு காராமணி** (*Kidney bean*) இப்பருப்பு பொதுவாக அவரை வகையைச் சார்ந்த உணவுப்பொருள் ஆகும். இதன் வடிவம் சிறுநீரகம் போல் இருப்பதால் இதற்கு இப்பெயர் வந்திருக்கலாம் என்று கூறப்படுகிறது. அட்சுக் பீன்சுவிலிருந்து வேறுபடுத்தப்பார்ப்பது கொஞ்சம் கடினம். இப்பயறு சிகப்பும் பழுப்பு நிறமும் கலந்து காணப்படுகிறது. வட இந்தியப்பகுதிகளில் அதிகமாக உணவாக எடுத்துக்கொள்ளப்படுகிறது.

## ஊட்டசத்து
இதில் பொட்டாசியம், மக்னீசியம், கனிமச்சத்து, நார்ச்சத்து, இரும்புச்சத்து, சோடியம், உயிர்ச்சத்து பி6 மற்றும் புரதம் போன்ற சத்துக்கள் காணப்படுகிறது. மேலும் இதில் மிகுதியாகக் காணப்படும் ஃபோலேட் என்ற சத்தானது ஹோமோசிஸ்டீனைக் குறைத்து இதய நோயைத் தடுக்கிறது.

## மேற்கோள்கள்

பகுப்பு:பருப்புகள்
பகுப்பு:உணவு தொடர்பான பட்டியல்கள்
பிரேந்திர இலாக்ரா

**பிரேந்திர இலாக்ரா** *(Birendra Lakra)* (பிறப்பு: 3 பிப்ரவரி 1990) ஓர் இந்தியத் தொழில்முறை வளைதடிபந்தாட்ட வீரர் ஆவார். இவர் இலண்டனில் நடந்த 2012 ஒலிம்பிக் விளையாட்டுகளில் இந்தியா சார்பில் வளைதடிபந்தாட்டக் குழுவில் கலந்துகொண்டார். இவரது அண்ணன் பிமல் இந்தியா சார்பில் நடுக்கள ஆட்டக்காரராக விளையாடினார். இவரது தங்கை அசுந்தா இலாக்ரா இந்திய மகளிர் வளைதடிபந்தாட்டக் குழுவில் விளையாடித் தலைமையும் ஏற்றார்.

## இளமை
இவர் ஜார்க்காண்டு மாநிலத்தில் சிம்தேகா மாவட்டத்தில் 1990 பிப்ரவரி 3 இல் பிறந்தார். இவர் குரூக்கியரில் ஓரவான் இனக்குழுவில் பிறந்தார். இவரது குடும்பம் ஒடிசா அருகில் உள்ள ஜார்க்காண்டு மாநிலத்தில் நோங்கடா எனும் ஊரில் வாழ்ந்தது.

### இந்திய வளைதடிப்பந்தாட்டக் குழு
இந்திய வளைதடிப்பந்தாட்டக் குழுவின் தொடக்க ஏலத்தில் இராஞ்சி குழுமம் இலாக்ராவை 41,000 அமெரிக்க டாலருக்கு எடுத்தது. இவரது அடிப்படைக் கோரல் மதிப்பு 9,250 அமெரிக்க டாலராகும்.

## மேற்கோள்கள்

## வெளி இணைப்புகள்
* Birendra Lakra  at Hockey India

பகுப்பு:வாழும் மக்கள்
பகுப்பு:இந்திய ஒலிம்பிக் வளைதடிபந்தாட்ட வீரர்கள்
பகுப்பு:1990 பிறப்புகள்
பகுப்பு:இந்திய மகளிர் வளைதடிப் பந்தாட்ட வீரர்கள்
மேற்கத்திய எயார் எக்சுபிரசு வானூர்தி 7

**மேற்கத்திய எயார் எக்சுபிரசு வானூர்தி 7** (*Western Air Express Flight 7*) எனும் இது, 1937-ஆம் ஆண்டு, சனவரி 12-ஆம் நாளன்று, அட்டவணைப்படுத்தப்பட்ட உள்நாட்டு பயணிகள் வானூர்தி ஒன்று, அமெரிக்காவின் யூட்டா மாநிலத்தின் தலைநகரான சால்ட் லேக் நகரிலிருந்து, அந்நாட்டின் மற்றொரு மாநிலமான கலிபோர்னியாவிலுள்ள 'புர்பாங்க்' (*Burbank*) எனும் நகருக்கு மேற்கொண்ட பறப்பின்போது, நிலப்பரப்புக்கு  கட்டுப்படுத்தப்பட்ட வானூர்தியின் (*Controlled flight into terrain*) காரணமாக, கலிபோர்னியாவிலுள்ள "நியூஹால்" (*Newhall*) என்னுமிடத்தின் அருகே விழுந்து நொறுங்கி விபத்துக்குள்ளானது. இரட்டை இயந்திரம் பொருத்தப்பட்டிருந்த போயிங் 247D, (பதிவு NC13315) வானூர்தி, (காலை 11:00 மணியளவில்) சற்று காலத்திற்கெல்லாம் செயலிழந்தது. அச்சம்பவத்தின் போது வானூர்திக் குழுவில் 3 பேர்களும், பயணிகள் 10 பேர்களும் (மொத்தம் 13 பேர்கள்) பயணத்தை மேற்கொண்டிருந்தனர். பாதகமான வானிலையின் சூழ்நிலையில் நிகழ்ந்த இவ்விபத்தில், வானூர்தி சேவைப் பணியாளர் ஒருவரும், பயணிகளில் நால்வரும் மாண்டுபோக, குழுவில் இருவரும், பயணிகள் 6 பேரும் காயங்களுடன் மீண்டனர். "மேற்கத்திய ஏர்லைன்ஸ்" (*Western Airlines*) நிறுவனம் இயக்கிய இந்த "போயிங் 247D" வானூர்தி விபத்தில், சர்வதேசப் புகழ்பெற்ற சாகசக்காரரும், மற்றும் திரைப்பட தயாரிப்பாளருமான, "மார்ட்டின் அண்டு ஓசா ஜான்சன்" (*Martin and Osa Johnson (1884, அக்டோபர் 9 – 1937, சனவரி 13*) என்பவர் இறந்தது குறிப்பிடத்தக்கது.

## மேற்கோள்கள்

பகுப்பு:1937 இல் வானூர்தி விபத்துகளும் நிகழ்வுகளும்
பொன் விழா வைரம்

**பொன் விழா வைரம்** (*Golden Jubilee Diamond*) என்பது உலகிலுள்ள பெரிய வெட்டப்பட்ட, பட்டை முக வைரம் ஆகும். இது 545.67 காரட் (109.13 கி) எடையுடையது. இது கலினன் I ஐ விட 15.37 காரட்களினால் (3.07 கி) அதிக எடை கொண்டது. பொன் விழா வைரம் கலினன் வைரம் கண்டுபிடிக்கப்பட்ட (1905) பிரீமியர் சுரங்கத்தில் கண்டுபிடிக்கப்பட்டது.

## உசாத்துணை

பகுப்பு:தனிப்பட்ட வைரங்கள்
பருந்து கடற்படை வானூர்தி தளம்

**பருந்து கடற்படை வானூர்தி தளம் (INS Parundu)** என்பது தமிழ்நாட்டின், இராமநாதபுரம் மாவட்டம், சேர்வைகாரன் ஊரணி ஊருக்கருகே அமைந்துள்ள ஒரு இந்திய கடற்படை விமான நிலையம் ஆகும். இது இந்திய கடற்படையின் கிழக்கு கடற்படை கட்டளையின் கீழ் செயல்படுகிறது.

## வரலாறு
இராமநாதபுரம் மாவட்டத்தில் இதற்கு முன்னர் பொதுப் பயன்பாட்டில் இருந்த வானூர்தி நிலையமாகும். பின்னர் இது கைவிடப்பட்ட நிலையில், இலங்கையில் ஈழப்போர்  தொடங்கிய நிலையில் பாக்கு நீரிணையைக் கண்காணிக்க இந்தியக் கடற்படையின் வசதிக்காக இங்கு உரிய வசதிகள் 1982 இல் ஏற்படுத்தப்பட்டன.

இங்கு முழுமையான வசதிகள் ஏற்படுத்தப்பட்டு 1985 சூன் 9 ஆம் தேதி  கடற்படை வசம் முழுமையாக ஒப்படைக்கப்பட்டது. துவக்கத்தில்* ஐஎன்எஸ் ராஜாளி இரண்டு* என அழைக்கப்பட்டது.

2009 மார்ச்சு 26 இல், இதன் பெயர்  மாற்றப்பட்டு, பருந்து என்னும் தமிழ்ச் சொல்லை இணைத்து  ஐஎன்எஸ் பருந்து என பெயர்மாற்றப்பட்டது. இதில் உள்ள  வசதிகள் பெரிய விமானங்களை இயக்குவதற்கு ஏதுவாக மேம்படுத்தப்பட்டுள்ளது. இது இந்திய கடற்படையால் தென்கிழக்கு வங்காள விரிகுடா, வட இந்தியப் பெருங்கடல், மன்னார் வளைகுடா, பாக்கு நீரிணை  ஆகிய பகுதிகளைக் கண்காணிக்கப் பயன்படுத்தப்படுகிறது.

## அலகுகள்
ஐஎன்எஸ் பருந்தின் முதன்மை அலகுகள்  அடிப்படையில்  கடற்படை விமான படைப்பிரிவுகளின் (INAS) எச்ஏஎல் சேடக் உலங்கு, ஐலாண்டர், டோரின்னர் டோ 228 உளவுபார்க்கும் விமானங்கள் பயன்படுத்தப்படுகின்றன.

ஓடுபாதை மேம்படுத்தப்பட்டு, இந்த கடற்படை விமான நிலையத்தில் இருந்து வானூர்திகள் வலம்வரவும் செயல்படவும் வசதிகள் செய்யப்பட்டுள்ளது. இங்கு INAS 344, IAi ஹெரான்,  IAI சேர்ச்சர்,  Mk II  ஆகியவகை வானூர்திகள் வலம்வரவும் இயக்கவும்  ஐஎன்எஸ் பருந்துவில்  நிலைத்திருக்கின்றன.

## மேற்கோள்கள்


பகுப்பு:தமிழ்நாட்டு வானூர்தி நிலையங்கள்
பகுப்பு:இராமநாதபுரம் மாவட்டம்
கலினன் வைரம்

**கலினன் வைரம்** (*Cullinan Diamond*) என்பது ஒரு பெரிய வைரம் ஆகும்.  எடையுடைய இது தென் ஆபிரிக்காவின் கலினன் வைரச் சுரங்கத்தில் 26 சனவரி 1905 இல் கண்டு பிடிக்கப்பட்டது. அச்சுரங்கத்தின் தலைமையாளர் தோமஸ் கலினன் என்பவரின் பெயரிலிருந்து இவ் வைரத்தின் பெயர் அமைந்தது.

## உசாத்துணை

## வெளி இணைப்புகள்

* The Cullinan Diamond at the Royal Collection Trust
* Famous Diamonds at Cape Town Diamond Museum

பகுப்பு:தனிப்பட்ட வைரங்கள்